ക്ലീന് ഇന്ത്യ ക്യാമ്ബയിന് സംഘടിപ്പിച്ചു കോട്ടയം: സ്വാതന്ത്ര്യത്തിന്റെ അമൃത മഹോത്സവിന്റെ ഭാഗമായി നെഹ്റു യുവകേന്ദ്രയും ചങ്ങനാശ്ശേരി നഗരസഭയും സംയുക്തമായി ക്ലീന് ഇന്ത്യ ക്യാമ്ബയിന് സംഘടിപ്പിച്ചു. നഗരസഭ ചെയര്പേഴ്സണ് സിന്ധു മനോജ് ഉദ്ഘാടനം ചെയ്തു. ജില്ലാ യൂത്ത് ഓഫീസര് എച്ച്. സച്ചിന് അധ്യക്ഷത വഹിച്ചു. ക്ലീന് ചങ്ങനാശ്ശേരി കാമ്ബയിന് അംബാസിഡര് നടന് കൃഷ്ണകുമാര്, ആരോഗ്യ സ്റ്റാന്റിംഗ് കമ്മിറ്റി ചെയര്പേഴ്സണ്, എല്സമ്മ ജോബ്, സ്വാതന്ത്ര്യത്തിന്റെ അമൃത മഹോത്സവം നോഡല് ഓഫീസര് കെ. രാജീവ്, ഹെല്ത്ത് സൂപ്പര്വൈസര് എം.ആര്. സനു എന്നിവര് പങ്കെടുത്തു. ചങ്ങനാശ്ശേരി ഫുട്ബോള് ക്ലബ്ബ്, അസംപ്ഷന് കോളജ്, എസ്.ബി കോളജ് നാഷണല് സര്വീസ് സ്കീം എന്നിവയിലെ 100 പേര് ശുചീകരണപ്രവര്ത്തനങ്ങളില് പങ്കെടുത്തു. ളായിക്കാട് മുതല് പാലാത്ര വരെയുള്ള ബൈപാസ് റോഡിന്റെ ഭാഗത്തുനിന്ന് പ്ലാസ്റ്റിക് മാലിന്യങ്ങള് ശേഖരിച്ച് നഗരസഭയ്ക്ക് കൈമാറി. ചങ്ങനാശ്ശേരി ഫുട്ബാള് ക്ലബ്ബ് സെക്രട്ടറി രമേശ്, നെഹ്റു യുവകേന്ദ്ര മാടപ്പള്ളി ബ്ലോക്ക് വോളന്റിയര് അരുണ് സായി കൃഷ്ണ, ആഷിക് ആന്റണി തുടങ്ങിയവര് ശുചീകരണപ്രവര്ത്തനങ്ങള്ക്ക് നേതൃത്വം നല്കി.The post ക്ലീന് ഇന്ത്യ ക്യാമ്ബയിന് സംഘടിപ്പിച്ചു first appeared on MalayalamExpressOnline.